iraklixyz/georgian-wikipedia-cleaned huggingface dataset:
ასპასია მანოსი

ასპასია მანოსი (; დ. 4 სექტემბერი, 1896, ათენი, საბერძნეთი — გ. 7 აგვისტო, 1972, ვენეცია, იტალია) — ბერძენი დიდგვაროვანი. საბერძნეთის დედოფალი 1919-1920 წლებში როგორც მეფე ალექსანდროსის მეუღლე. იუგოსლავიის დედოფალ ალექსანდრა ბერძენის დედა.

ბიოგრაფია
ასპასია მანოსი დაიბადა 1896 წლის 4 სექტემბერს ათენში. იგი იყო ადგილობრივი დიდგვაროვნის, პეტროს მანოსისა და მისი მეუღლის, მარია არგიროპულოსის ქალიშვილი.

1917 წელს ელეფთერიოს ვენიზელოსის მთავრობამ დაამხო მეფე კონსტანტინოს -ის მმართველობა, რის შემდეგაც ტახტზე მისი ვაჟი, მეფე ალექსანდროსი დასვეს, სამეფო ოჯახის დანარჩენი წევრები კი საბერძნეთიდან გააძევეს. ამ პერიოდში ალექსანდროსმა ასპასიასთან დაიწყო ურთიერთობა, თუმცა მათ ქორწინებას მეფის ოჯახის წევრები, განსაკუთრებით კი დევნილობაში მყოფი დედოფალი სოფია პრუსიელი ეწინააღმდეგებოდა, რომელსაც სურდა, რომ თავისი ვაჟი რომელიმე ბრიტანელ პრინცესაზე დაექორწინებინა საბერძნეთ-ბრიტანეთის ალიანსის გასამყარებლად.

მიუხედავად მშობლების სურვილისა, მეფე ალექსანდროსმა 1919 წლის 17 ნოემბერს ცოლად შეირთო ასპასია მანოსი, რომელიც საბერძნეთის ახალი დედოფალი გახდა. მათმა ქორწინებამ იმდენად დიდი სკანდალი გამოიწვია, რომ წყვილი იძულებული გახდა დროებით საფრანგეთში, კერძოდ კი ათენში გაქცეულიყო. ამ პერიოდში ისინი მალავდნენ, რომ ქორწინებაში იყვნენ, რის გამოც ფრანგები მას მადამ მანოსს უწოდებდნენ. მათი ქორწინება ერთ წელიწადსაც არ გაგრძელებულა. ათენში დაბრუნებულ ალექსანდროსს ბაღში სეირნობისას მაიმუნმა უკბინა, რის შემდეგაც მეფე სულ რამდენიმე დღეში დაინფიცირდა და 1920 წლის 25 ოქტომბერს გარდაიცვალა. ამ დროს ასპასია ორსულად იყო. ბერძნულმა მთავრობა იმედოვნებდა, რომ დედოფალი ვაჟს გააჩენდა, რის გამოც რეგენტად დროებით ასპასიას განსვენებული ქმრის ბებია, დედოფალი ოლღა კონსტანტინეს ასული რომანოვა დანიშნეს. მას შემდეგ, რაც მან გოგონა გააჩინა (რომელსაც სახელად ალექსანდრა დაარქვა მამის პატივსაცემად) პრემიერ-მინისტრმა ტახტი კვლავ გაძევებულ მეფე კონსტანტინოს -სა და დედოფალ სოფია პრუსიელს დაუბრუნათ.

თავისი ვაჟის ანდერძის გამო, დედოფალი სოფია იძულებული გახდა ასპასია თავის რძლად და სამეფო ოჯახის წევრად ეღიარებინა, ასევე კანინიერად სცნეს მათი ქორწინება, თუმცა მისთვის არასოდეს მიუციათ სამეფო გვარი. 1922 წლის 10 სექტემბერს მეფე კონსტანტინოსმა საბოლოოდ აღიარა ასპასიასა და ალექსანდროსის ქორწინება, რის შემდეგაც მათ ქალიშვილ ალექსანდრას მიენიჭა საბერძნეთისა და დანიის პრინცესის წოდება. მოგვიანებით ალექსანდრა ცოლად შერთეს იუგოსლავიის უკანასკნელ მეფე პეტარ -ს.

მას შემდეგ, რაც ბერძნებმა კონსტანტინოს კვლავ ჩამოაგდეს, დედოფალმა ასპასიამ დატოვა ათენი და იტალიაში, კერძოდ ვენეციაში გაემგზავრა, სადაც კუნძულ ლიდოზე დასახლდა და იქ გაატარა დარჩენილი ცხოვრება. იგი ასევე რამდენჯერმე ეწვია დიდ ბრიტანეთსაც. ვენეციაში ასპასიას ერთხელ ეწვია თავისი ქალიშვილი, მასთან ერთად კი მისი ქმარი და ვაჟიც.

ასპასია მანოსი გარდაიცვალა 1972 წლის 7 აგვისტოს ვენეციაში, 75 წლის ასაკში. იგი თავიდან ვენეციაშივე დაკრძალეს, თუმცა მოგვიანებით ათენში გადაასვენეს და მისი განსვენებული მეუღლის გვერდით დაკრძალეს.
ელიზაბეტა რუმინელი

ელიზაბეტა რუმინელი (, ; დ. 12 ოქტომბერი, 1894, სინაია, რუმინეთი — გ. 14 ნოემბერი, 1956, კანი, საფრანგეთი) — ჰოენცოლერნ-ზიგმარინგენთა დინასტიის წარმომადგენელი. რუმინეთის მეფე ფერდინანდ -ისა და დედოფალ მარია ედინბურგელის ქალიშვილი. საბერძნეთის დედოფალი 1922-1924 წლებში როგორც გეორგიოს -ის მეუღლე.

ბიოგრაფია
ელიზაბეტა დაიბადა 1894 წლის 12 ოქტომბერს სინაიაში, პელესის სასახლეში. იგი იყო რუმინეთის მეფე ფერდინანდ -ისა და მისი მეუღლის, დედოფალ მარია ედინბურგელის ქალიშვილი. დედის მხრიდან იგი დიდი ბრიტანეთის დედოფალ ვიქტორიასა და პრინც ალბერტ საქსენ-კობურგ-გოთელის, აგრეთვე რუსეთის იმპერატორ ალექსანდრე -ის შთამომავალი იყო. მას სახელი მამამისის დედობილის, რუმინეთის დედოფალ ელიზაბეთ ცუ ვიდის პატივსაცემად დაარქვეს. ოჯახურ წრეში პრინცესა ელიზაბეტას „ლიზის“ უწოდებდნენ. მისი და-ძმებიდან აღსანიშნავია რუმინეთის მეფე კაროლ და იუგოსლავიის დედოფალი მარია რუმინელი. როგორც ცნობილია, ელიზაბეტა ძალიან ჰგავდა თავის დას, პრინცესა მარიას.

მიუხედავად იმისა, რომ ელიზაბეტა რუმინეთის სამეფო კარზე იზრდებოდა, მას ინგლისელი ძიძები და მასწავლებლები ზრდიდნენ. როდესაც მისი მშობლები ოფიციალური ვიზიტით მიემგზავრებოდნენ ხოლმე საზღვარგარეთ, პრინცესა ელიზაბეტა თავის უმცროს და-ძმებზე ზრუნავდა. როგორც ცნობილია, მას ძალიან უყვარდა ლიტერატურა და ყოველთვის დიდი ინტერესით კითხულობდა ნებისმიერი ჟანრის ნაწარმოებს. ამას გარდა, მან კარგად იცოდა ქარგვა, ხატვა და რამდენიმე ინსტრუმენტზე დაკვრა. მისი საყვარელი საქმიანობა ფორტეპიანოზე დაკვრა და სიმღერა იყო.

1921 წლის 27 თებერვალს ბუქარესტში შედგა ელიზაბეტასა და საბერძნეთის დიადოხოს (იგივეა რაც კრონპრინცი, ანუ ტახტის მემკვიდრე) გეორგიოსის ქორწინება. იგი იყო საბერძნეთის მეფე კონსტანტინოს -ისა და დედოფალ სოფია პრუსიელის უფროსი ვაჟი, რომელიც თავის მხრივ იყო ელიზაბეტას დედის მამიდაშვილი, რითაც ახლადდაქორწინებულნი ერთმანეთს ახლო ნათესავებადაც ერგებოდნენ. აღსანიშნავია, რომ ერთი დინასტიური ქორწინება საკმარისი არ აღმოჩნდა და მალევე დააქორწინეს ელიზაბეტას ძმა, პრინცი კაროლი და გეორგიოსის და, პრინცესა ელენე.

1922 წლის 27 სექტემბერს კონსტანტინოს ტახტიდან ჩამოაგდეს, რის გამოც ტახტი გეორგიოს -მ დაიკავა, რითაც ელიზაბეტა საბერძნეთის ახალი დედოფალი გახდა. მათი მმართველობა წინამორბედთა მსგავსად მეტად ხანმოკლე აღმოჩნდა და 1924 წლის 25 მარტს, საბერძნეთის რესპუბლიკად გამოცხადებასთან ერთად დასრულდა. სამეფო ოჯახი იძულებული გახდა ემიგრაციაში წასულიყო. ამ პერიოდში, 1935 წლის მარტში გეორგიოსი და ელიზაბეტა განქორწინდნენ, ისე, რომ შვილები არ ჰყოლიათ. იმავე წლის აპრილში საბერძნეთში რეფერენდუმი ჩატარდა, რითაც აღსდგა გეორგიოს -ის მმართველობა, რომელიც ათენში, 1947 წელს გარდაიცვალა უშვილოდ.

განქორწინების შემდეგ ელიზაბეტა საფრანგეთში, კერძოდ კი პროვანსულ ქალაქ კანში დასახლდა, სადაც გაატარა დარჩენილი 21 წელი და გარდაიცვალა 1956 წლის 14 ნოემბერს, 62 წლის ასაკში. იგი გადაასვენეს და დაკრძალეს ზიგმარინგენში, გერმანიაში.
ჯოზეფინა ლენგფორდი

ჯოზეფინა ლენგფორდი (; დ. 18 აგვისტო, 1997) — ავსტრალიელი მსახიობი. ცნობილია ტესა იანგის როლით ფილმში „შემდეგ“ (2019). 2017 წელს ითამაშა დარსი ჩეპმენის როლი საშინელებათა ფილმში „ზარდახშა“.

ადრინდელი ცხოვრება
ჯოზეფინა ლენგფორდი დაიბადა 1997 წლის 18 აგვისტოს, პერთში, ავსტრალიაში. გაიზარდა ეიპლკროსში, პერთის ზღვისპირა გარეუბანში. არის ელიზაბეთ და სტეფან ლენგფორდების უმცროსი ქალიშვილი. ჰყავს უფროსი და — კატერინა, რომელიც მის მსგავსად დაკავებულია სამსახიობო კარიერით.
კოულ სპროუსი

კოულ მიჩელ სპროუსი (; დ. 4 აგვისტო, 1992) — ამერიკელი მსახიობი. არის დილან სპროუსის ტყუპი, ცნობილია დისნეის სერიალში „ & “ კოდი მარტინის შესრულებული როლით. 2017 წელს სპროუსმა -ს სატელევიზიო სერიალში „რივერდეილი“ ჯაგჰედ ჯონსის როლის თამაში დაიწყო.

ადრეული წლები
კოულ მიჩელ სპროუსი 1992 წლის 4 აგვისტოს არეცოში, იტალიაში დაიბადა. არის ამერიკელების, მეთიუ სპროუსისა და მელანი რაიტის უმცროსი ვაჟი. კოული მისი ტყუპისცალის, დილან სპროუსის დაბადებიდან 15 წუთის შემდეგ დაიბადა. მის ძმას, დილანს, კოულის მსგავსად სამსახიობო კარიერა აქვს. ტყუპების დაბადებიდან 4 თვის შემდეგ ოჯახი ლონგ-ბიჩში, კალიფორნიაში დაბრუნდა საცხოვრებლად.

პირადი ცხოვრება
სპროუსი კომიქსების მოყვარულია. მუშაობდა ლოს-ანჯელესის კომიქსების მაღაზიაში „“. სპროუსი 2018–2020 წლებში ურთიერთობაში იყო ლილი რეინჰარტთან. 2020 წლის 31 მარტს დააპატიმრეს ჯორჯ ფლოიდის მკველობის გამო ლოს-ანჯელესში გამართული საპროტესტო გამოსვლის დროს.
ოთარ გოცაძე

ოთარ დავითის ძე გოცაძე (დ. 7 თებერვალი, 1929, სოფ. ბიღა, ახლანდელი ჭიათურის მუნიციპალიტეტი, — გ. 12 მარტი, 1993, თბილისი) — ქართველი გეოფიზიკოსი, სეისმოლოგი; ფიზიკა-მათემატიკის მეცნიერებათა დოქტორი (1985).

1951 წელს დაამთარა თბილისის სახელმწიფო უნივერსიტეტის ფიზიკა-მათემატიკის ფაკულტეტი. იმავე წელს დაიწყო მუშაობა საქართველოს მეცნიერებათა აკადემიის გეოფიზიკის ინსტიტუტში. 1973 წლიდან გარდაცვალებამდე ხელმძღვანელობდა ინსტიტუტის რეგიონული სეისმოლოგიის განყოფილებას. მისი შრომები ეხება კავკასიის რეგიონის სეისმურობასა და სეისმურ რეჟიმს. დიდი წვლილი მიუძღვის კავკასიაში სეისმოლოგიური კვლევის განვითარებაში, საქართველოს სეისმური სადგურების ქსელის ეფექტიანობის დადგენასა და სეისმური ობსერვატორიის „თბილისის“ დაარსებაში (1976), კავკასიის მიწისძვრათა საინფორმაციო-საძიებო კომპიუტერული სისტემისა და საქართველოს ტერიტორიის სეისმური დარაიონების ნორმატიული რუკის შედგენაში. მიღებული აქვს სახელმწიფო ჯილდოები.
ირაკლი ზირაქაშვილი

ირაკლი ზირაქაშვილი — ქართველი სპორტსმენი (მკლავჭიდი), ჭაბუკებს შორის მსოფლიოს ჩემპიონი (მარჯვენა, 2015) და ვერცხლის პრიზიორი (მარცხენა, 2015); ახალგაზრდებს შორის მსოფლიო ჩემპიონი (მარცხენა 2017), ორგზის ვერცხლისა (მარჯვენა 2017, 2018) და ბრინჯაოს პრიზიორი (მარჯვენა 2016) ახალგაზრდებს შორის ევროპის ორგზის ჩემპიონი (მარჯვენა 2017, 2018 ) და ორგზის ვერცხლის პრიზიორი (მარჯვენა 2016, 2017).

ძირითადი შედეგები
ფელისიტი ჰაფმენი

ფელისიტი კენდალ ჰაფმენი (ინგლ. ; დ. 9 დეკემბერი, 1962, ნიუ-იორკი, აშშ) — ამერიკელი მსახიობი. სახელი გაითქვა სერიალში „სასოწარკვეთილი დიასახლისები“ შესრულებული ლინეტ სკავოს როლით. მას მიღებული აქვს ემის, ოქროს გლობუსისა და სამი კინომსახიობთა გილდიის ჯილდო, იგი ასევე ნომინირებული იყო ოსკარზე.

ბავშვობა და განათლება
ფელისიტი ჰაფმენი დაიბადა 1962 წლის 9 დეკემბერს ნიუ-იორკში, მდიდრულ ოჯახში. იგი არის ბანკირ მურ პიტერ ჰაფმენისა და მისი ცოლის, გრეის ვოლის (ქალიშვილობის გვარია ეუინგი) ქალიშვილი. მისი გაჩენიდან მალევე ისინი განქორწინდნენ, თუმცა იგი ორივე მათგანთან იზრდებოდა. როდესაც ფელისიტი თინეიჯერი იყო, გაიგო, რომ მისი ბიოლოგიური მამა მისი ოჯახის ახლო მეგობარი, როჯერ ტოლმენ მაიერი იყო. მას ექვსი და და ერთი ძმა ჰყავს. 1970 წელს ფელისიტის დედამ თავის შვილებთან ერთად მიატოვა ნიუ-იორკი და კოლორადოში გადავიდა, სადაც გაატარა მან თავისი ბავშვობის წლები.

ფელისიტი წარმოშობით არის გერმანელი, ინგლისელი, შოტლანდიელი, ირლანდიელი, ფრანგი და კანადელი.

კარიერა
ფელისიტი ჰაფმენის სამსახიობო დებიუტი 1978 წელს შედგა სერიალში შესრულებული სარა გრინის როლით. რამდენიმეწლიანი პაუზის შემდეგ, 1988 წელს იგი კვლავ დაუბრუნდა ტელე-ეკრანებს, რის შემდეგაც დაიწყო აქტიური მოღვაწეობა სამსახიობო სფეროში, რომელსაც დღემდე აგრძელებს.

2002 წელს იგი მთავარ როლში გადაიღეს ფილმში „პეტი ომში“, სადაც მან აშშ-ს პირველი ლედის, ბირდ ჯონსონის როლი შეასრულა. რამდენიმე პატარა როლის შემდეგ იგი 2004 წელს დაამტკიცეს სერიალ „სასოწარკვეთილი დიასახლისები“ ერთ-ერთი მთავარ, ლინეტ სკავოს როლზე. ამ როლმა მას განსაკუთრებული პოპულარობა და აღიარება მოუტანა. ლინეტის როლისათვის მან მიიღო ემის, ოქროს გლობუსისა და კინომსახიობთა გილდიის სამი ჯილდო. ამ სერიალში იგი მონაწილეობდა ისეთ ცნობილ მსახიობებთან ერთად, როგორებიც არიან: მარშა კროსი, ევა ლონგორია, ნიკოლეტ შერიდანი, ტერი ჰატჩერი და ა.შ. სერიალის გადაღებები მხოლოდ 2012 წელს დასრულდა, სადაც ფელისიტი ყველა სერიაში მონაწილეობდა.

ამის პარალელურად, 2005 წელს მან ფილმში „ტრასტამანიკა“ შეასრულა ასევე მთავარი, საბინა ბრი ოსბორნის როლი. 2006 წელს სერიალში „სტუდიო 60 მზისჩასვლისას“ ითამაშა საკუთარი თავის როლი.

„სასოწარკვეთილი დიასახლისების“ შემდეგ იგი დროებით დაუბრუნდა თეატრს, რის შემდეგაც 2015 წელს სერიალში „ამერიკული კრიმინალი“ დაამტკიცეს ერთდროულად სამ როლზე: ბარბ ჰანლონის, ლესლი გრაჰემისა და ჯანეტ ჰესბისაზე. ამ სერიალში იგი 2017 წლამდე მონაწილეობდა და შესრულებული როლებისათვის ნომინირებული იყო მრავალ სამსახიობო ჯილდოზე.

პირადი ცხოვრება
ფელისიტი ჰაფმენს 15 წლის განმავლობაში ჰქონდა ურთიერთობა მსახიობ უილიამ მასისთან, რომელზეც 1997 წლის 6 სექტემბერს დაქორწინდა და მისგან 2 გოგონა გააჩინა: სოფია და ჯორჯია.

2019 წელს ფელისიტი ჰაფმენი სხვა მრავალ ვარსკვლავთან ერთად სკანდალში გაეხვა. იგი მსახიობ ლორი ლაფლინთან ერთად დააკავეს, რადგან მათ მოისყიდეს კონსულტანტები, რათა მათი შვილების ქულები გაეყალბებინათ და პრესტიჟულ კოლეჯში მიეღოთ. ჰაფმენმა გირაოს სახით 250,000 აშშ დოლარი გადაიხადა და შემდეგ საჯაროდ ბოდიშიც მოიხადა. როგორც აღმოჩნდა, მასთან ერთად კიდეც 33 მშობელი თაღლითობდა, რომელთა შვილებიც ყალბი ქულების დამსახურებით მოეწყვნენ ისეთ პრესტიჟულ უნივერსიტეტებში, როგორებიცაა: იელი, კემბრიჯი, სტენფორდი და ა.შ. ასევე ცნობილია, რომ ფელისიტიმ და სხვა მშობლებმა გაყალბებისათვის მათ 200,000-დან 6,000,000 აშშ დოლარამდე გადაუხადეს.
ფილის მაკგინლი

ფილის მაკგინლი (დ. 21 მარტი, 1905 — გ. 22 თებერვალი, 1978) — ამერიკელი პოეტი და საბავშვო წიგნების ავტორი. მისი პოეზია იყო მსუბუქი რითმის სტილში დაწერილი და გამოირჩეოდა იუმორით, სატირული ტონით და გარეუბნების ცხოვრების პოზიტიური ასპექტებით. გახდა პულიცერის პრემიის ლაურეატი 1961 წელს.

მაკგინლი თავისი ცხოვრების განმავლობაში მკითხველების ფართო სპექტრს მოიცავდა, აქვეყნებდა რა თავის ნამუშევრებს ისეთ გაზეთებსა და ქალთა ჟურნალებში, როგორიცაა , , და . მიღებული აქვს თორმეტამდე საპატიო ჯილდო. -მა მაქინლი გამოაქვეყნა თავის გარეკანზე 1965 წლის 18 ივნისს.

ბიოგრაფია
ფილის მაკგინლი დაიბადა 1905 წლის 21 მარტს, ორტონში, ონტარიოში, დანიელ და ჯულია კისელ მაკგინლების ოჯახში. მისი მამა მიწის ინვესტორი იყო, ხოლო დედა პიანისტი. მაკგინლის ოჯახი საცხოვრებლად რანჩოში, კოლორადოს შტატში, ილიფის მახლობლად გადავიდა. ამ დროს ფილისი მხოლოდ სამი თვის იყო. მას რანჩოში ცხოვრება და ადრეული ბავშვობის გატარება, რადგან ის და მისი ძმას თავს იზოლირებულებად და მარტოსულებად გრძნობდნენ. 12 წლის ასაკში, მისი მამა გარდაიცვალა და ოჯახმა საცხოვრებელი კვლავ შეიცვალა,თუმცა ამჯერად უკვე, იუტაში, ქვრივ დეიდასთან. მაკგინლი სწავლობდა სამხრეთ კალიფორნიის უნივერსიტეტში და მუსიკალურ თეატრში, იუტას უნივერსიტეტში, სოლტ-ლეიკ-სიტიში, სადაც შეუერთდა კაპა კაპას გამას მოძრაობას. იუტას უნივერსიტეტი დაამთავრა 1927 წელს. მისი ზოგიერთი ლექსის გაყიდვის შემდეგ 1929 წელს ნიუ–იორკში გადასვლა გადაწყვიტა.

შემოქმედება
მაკგინლის ნაწარმოებების დაწერამდე მრავალ ჩანაწერს აკეთებდა, სადაც ნაჩვენები იყო მისი კომპოზიციის მეთოდები სხვადასხვა ნამუშევრისთვის. ყველაზე საინტერესოა მისი ესეები, რადგან ხშირად თავიდან წერდა „სერიოზულ“ ვერსიას და შემდეგ აძლევდა ირონიულ სახეს. გარეუბნებში ცხოვრება და წმინდანები მაკგინლის მწერლობის თვალსაჩინო თემებია. მას აგრეთვე მიძღვნილი აქვს ნაწარმოებები დღესასწაულებისთვის, განსაკუთრებით შობისთვის.

გარდა პოპულარული რეპუტაციისა, მან აგრეთვე მოხიბლა მრავალი კრიტიკოსი და პოეტი.

1964 წელს მას მიენიჭა ლატერის მედალი ნოტრდამის უნივერსიტეტის მიერ, რომელიც მას ყველასთვის პატივსაცემ ადამიანად მოიხსენიებს, რომელმაც კაცობრიობა გაამდიდრა თავისი პოეზიით.

1961 წელს ფილის მაკგინლი გახდა პულიცერის პრემიის ლაურატი, მისი წიგნით . მან პირველად მიიღო ჯილდო „მსუბუქი ლექსების“ წერისთვის.

ჯილდოები და პრიზები
მაკგინლი აირჩიეს ხელოვნებისა და წერილების ეროვნულ აკადემიაში 1955 წელს. მან მიიღო არაერთი საპატიო წერილი უნივერსიტეტებიდან და კოლეჯებიდან (ბოსტონის კოლეჯი, დარტმუთის კოლეჯი, მარკეტის უნივერსიტეტი, სენტ-ჯონის უნივერსიტეტი, სმიტის კოლეჯი, უილსონის და ვეტონის კოლეჯები), ასევე კათოლიკური წიგნის კლუბის ჯილდო 1967 წელს, კათოლიკური ინსტიტუტის პრესის ჯილდო (1960) და ლატერის მედალი, რომელიც ნოტერ-დამის უნივერსიტეტმა გადასცა 1964 წელს. მან მოიპოვა 1961 წლის პულიცერის პრემია თავისი მსუბუქი ლექსების კრებულისთვის.

ქორწინება და გარდაცვალება
ქორწინება და სტაბილურობა მისთვის ძალზე მნიშვნელოვანი იყო რთული ბავშვობის და საცხოვრებლის შეცვლის მუდმივი პროცესის შემდეგ.

ფილის მაკგინლი გარდაიცვალა 1978 წლის 22 თებერვალს, 72 წლის ასაკში, ნიუ-იორკში. მისი ნამუშევრები ინახება სირაკუზის უნივერსიტეტის სპეციალური კოლექციების კვლევით ცენტრში და მოიცავს ნაწარმოებებს, წერილებსა და მემუარებს.
ანდრეა ბოუენი

ანდრეა ბოუენი (ინგლ. ; დ. 4 მარტი, 1990, კოლუმბუსი, ოჰაიო, აშშ) — ამერიკელი მსახიობი და მომღერალი. სახელი გაითქვა სერიალში „სასოწარკვეთილი დიასახლისები“ შესრულებული ჯული მეიერის როლით.

ცხოვრება და კარიერა
ანდრეა ბოუენი დაიბადა 1990 წლის 4 მარტს ოჰაიოს შტატში, ქალაქ კოლუმბუსში. იგი წარმოშობით უელსელია. იგი არის გრაჰამ, ალექს, კემერონ, ჯესიკა და ჯილიან ბოუენების უმცროსი და, რომლებიც ასევე მსახიობები არიან. მან ნიუ-იორკის პროფესიონალური გამოყენებითი ხელოვნების სკოლა დაამთავრა, სადაც ასევე მსახიობ სარა ჰილანდთან მეგობრობდა.

მისი სამსახიობო დებიუტი 1996 წელს შედგა ბროდვეის თეატრში შესრულებული ახალგაზრდა კოზეტის როლით მიუზიკლიდან . ექვსი წლის ასაკში იგი ერთ-ერთი ყველაზე მცირეწლოვანი მსახიობი გახდა, რომელმაც როლი შეასრულა. 1996-2001 წლებში ანდრეა ბროდვეის თეატრში მუშაობდა და სხვადასხვა წარმოდგენაში მონაწილეობდა. 2000 წელს ადელის როლი შეასრულა მიუზიკლში „ჯეინ ეარი“. იგი ასევე იყო ბროდვეის ბავშვთა საკონცერტო ჯგუფის ცენტრი. მისმა მრავალმა დედმამიშვილმა სამსახიობო კარიერა ასევე ბროდვეიში შესრულებული როლებით დაიწყოპირველ ოთხ სეზონში მას მთავარი როლი ჰქონდა, თუმცა მოგვიანებით ჯული მეიერმა კოლეჯში ჩააბარა და სახლი მიატოვა, რის გამოც ანდრეამაც დაკარგა როლი, თუმცა მეხუთე სეზონიდან იგი დააბრუნეს. ამის შემდეგ იგი თითქმის ყველა სერიაში თამაშობდა, თუმცა უკვე როგორც ეპიზოდური პერსონაჟი. ამრიგად, იგი სერიალის 95 ეპიზოდში გადაიღეს, რა დროსაც იგი მონაწილეობდა ისეთ ცნობილ მსახიობებთან ერთად, როგორებიც არიან: ევა ლონგორია, ტერი ჰატჩერი, ფელისიტი ჰაფმენი, ნიკოლეტ შერიდანი, მარშა კროსი და მრავალი სხვა. სერიალის გადაღებები 2012 წელს დასრულდა.

„სასოწარკვეთილი დიასახლისების“ პარალელურად იგი მონაწილეობდა შემდეგ სერიალებში: „ტრეისის გარეშე“ (2005 წელს, შეასრულა ბეკი გროლნიკის როლი), „დახურული“ (2008 წელს, ასრულებდა მიშელ კლარკის როლს), „დაკარგული ჩურჩული“ (2009 წელი, ითამაშა რებეკა კეილის როლი), „ბეტმენი: მამაცი და გაბედული“ (2010, გაახმოვანა ტალია ალ გული), „ამერიკელი თინეიჯერის საიდუმლო ცხოვრება“ (2012, შეასრულა ჯეკის როლს).

მსახიობობის პარალელურად იგი აქტიურად მისდევს მომღერლის კარიერასაც. ანდრეა ბოუენს სულ ექვსი ალბომი აქვს გამოშვებული, თუმცა ამ სფეროში დიდი პოპულარობით ვერ სარგებლობს, რის გამოც ძირითადად მაინც სამსახიობო სფეროშია.
ტერი ჰატჩერი

ტერი ჰატჩერი (ინგლ. ; დ. 8 დეკემბერი, 1964, პალო-ალტო, კალიფორნია, აშშ) — ამერიკელი მსახიობი, მწერალი, მომღერალი და პრეზენტატორი. სახელი გაითქვა ლუის ლეინის როლით ფილმში „ლუისი და კლარკი: სუპერმენის ახალი თავგადასავლები“, ჯეიმზ ბონდის ფილმში „ხვალინდელი დღე არასოდეს მოკვდება“ და სერალში „სასოწარკვეთილი დიასახლისები“ შესრულებული სიუზენ მეიერის როლით. მას მოგებული აქვს ოქროს გლობუსის, ხოლო ნომინირებული იყო ემისა და კინომსახიობთა გილდიის ჯოლდოებზე.

ბავშვობა
ტერი ჰატჩერი დაიბადა 1964 წლის 8 დეკემბერს პალო-ალტოში, კალიფორნიაში, აშშ-ში. იგი არის ელექტრო ინჟინერ ოუენ უოლკერ ჰატჩერისა და მისი მეუღლის, პროგრამისტ ესტერ ჰატჩერის (ქალიშვილობის გვარია ბეშური) ერთადერთი შვილი. მამამისი წარმოშობით ინგლისელი, უელსელი და ირლანდიელია, ხოლო დედამისი არის სირიელი, ჩეხი და ირლანდიელი. ამის გამო მას სერიოზული ფსიქოლოგიური დარღვევა ჰქონდა, რის გამოც 14 წლის ასაკში თვითმკვლელობა სცადა, რის შემდეგაც ექვს წელიწადში, 2008 წელს რიჩარდ ჰაის სტოუნი ციხეში, სწორი ნაწლავის კიბოთი გარდაიცვალა.

კარიერა
ტერი ჰატჩერის სამსახიობო დებიუტი 1985 წელს შედგა სერიალში „საყვარელი ნავი“ შესრულებული ემის როლით. ეს წესით ეპიზოდური როლი უნდა ყოფილიყო, თუმცა რეჟისორს მოეწონა მისი შესრულება და კიდევ 19 სერიაში გადაიღო, რის გამოც ტერი ამ სერიალში 1986 წლამდე დარჩა. ამის შემდეგ მას რამდენიმე პატარა როლის შესრულება მოუწია, 1988 წელს კი ფილმში „ვარსკვლავური გზა: შემდეგი თაობა“ შეასრულა ლეიტენანტ ბრონუინ გაილ რობინზონის როლი.

1993 წელს ტერი ჰატჩერი დაამტკიცეს ლუის ნეილის მთავარ როლზე სერიალში „ლუისი და კლარკი: სუპერმენის ახალი თავგადასავლები“, რომელშიც იგი 87 სერიაში გადაიღეს. სერიალის გადაღებები 1997 წელს დასრულდა. სიუზენის როლმა მას განსაკუთრებულად დიდი პოპულარობა და ხალხის სიყვარული მოუტანა. ამ როლისათვის იგი ნომინირებული იყო 17 სამსახიობო ჯილდოზე, მათ შორის ემისა. 1994 წლის 27 მაისს იგი მეორედ დაქორწინდა მსახიობ ჯონ ტენეიზე, რომელთანაც ერთი ქალიშვილი შეეძინა და რომელსაც 2003 წლის მარტში გაეყარა.
ჰელენ ბრუკ ტაუსიგი

ჰელენ ბრუკ ტაუსიგი (; დ. 24 მაისი, 1898, კემბრიჯი, მასაჩუსეტში, ამერიკის შეერთებული შტატები, — გ. 20 მაისი, 1986, კენეტ-სქვერი, პენსილვანია, აშშ) — ამერიკელი ექიმი, თანამედროვე ბავშვთა კარდიოლოგიის ერთ-ერთი ფუძემდებელი. მნიშვნელოვანი წვლილი შეიტანა გულის თანდაყოლილი მანკის, ფალოს ტეტრადის მკურნალობის პირველი წარმატებული მეთოდის შემუშავებაში.
ბიოგრაფია
ჰელენ ტაუსიგი დაიბადა მასაჩუსეტსის შტატში 1898 წელს. მამა იყო ცნობილი ეკონომისტი, ჰარვარდის უნივერსიტეტის პროფესორი ფრენკ ტაუსიგი, დედა — რედკლიფის კოლეჯის (ჰარვარდის დანაყოფი) პირველი ქალი სტუდენტი. ბავშვობაში გამოუვლინდა დისლექსია; კითხვას რთულად, მამის დახმარებით დაეუფლა. 11 წლის ასაკში ტუბერკულოზით გარდაეცვალა დედა. მიუხედავად ამ სიძნელეებისა, სწავლობდა რედკლიფის კოლეჯში, შემდეგ კი — ბერკლის კალიფორნიის უნივერსიტეტში, რომელიც 1921 წელს დაამთავრა. მიზნად ჰქონდა მედიცინის შესწავლა ჰარდვარდში, თუმცა უარი უთხრეს, რადგან იმ დროს ამ უნივერსიტეტში აკადემიური ხარისხის დასაუფლებლად ქალებს არ იღებდნენ. სწავლა განაგრძო ბოსტონის უნივერსიტეტის მედიცინის სკოლაში (1922-1924), 1927 წელს კი დაამთავრა ჯონს ჰოპკინზის უნივერსიტეტის მედიცინის სკოლა.

ტაუსიგის კარიერაზე დიდი გავლენა მოახდინეს კანადელმა პათომორფოლოგმა მოდ ებოტმა და ამერიკელმა პედიატრმა ედვარდს პარკმა. ებოტის კვლევებმა გულის თანდაყოლილი დაავადებების შესახებ შთააგონა ტაუსიგი განეგრძო ამ მიმართულებით მუშაობა. 1930 წელს ის პარკმა ჰოპკინზის ჰარიეტ ლეინის ბავშვთა კლინიკის დირექტორად დანიშნა. ტაუსიგის კარიერულ წინსვლასთან ერთად მისი პირადი პრობლემები მატულობდა. 40 წლისაც არ იყო, რომ სმენის მნიშვნელოვანი დაქვეითება განუვითარდა. ამ ნაკლის კომპენსირების მიზნით ისწავლა ტუჩების მოძრაობით ნათქვამის ამოკითხვა და შეიმუშავა ადამიანის გულისცემის ხელით შეფასების ინოვაციური მეთოდი. ამ გზით მან შენიშნა გულის მანკით დაბადებულ ციანოზურ ახალშობილებში გულისცემის თავისებურებანი. ტაუსიგმა დაადგინა, რომ ამ პრობლემის ძირი ფილტვებიდან გულში ჟანგბადით მდიდარი სისხლის მიდინების მოშლა იყო და გამოთქვა აზრი, რომ ხელოვნური არტერიული გზის ანუ შუნტის შექმნა ამგვარ მდგომარეობას შეამსუბუქებდა. მან ეს აზრი ჰოპკინზის ქირურგიული დეპარტამენტის ხელმძღვანელს, ალფრედ ბლალოკს გაუზიარა. მათ ერთად შექმნეს შუნტირების მეთოდი, რომელიც ბლალოკ-ტაუსიგის შუნტის სახელითაა ცნობილი. 1944 წლის 29 ნოემბერს ამერიკელი ახალშობილი ეილინ საქსტონი გახდა პირველი პაციენტი მანამდე უკურნებელ სენად მიჩნეული ფალოს ტეტრადით, რომელსაც წარმატებით ჩაუტარდა ბლალოკ-ტაუსიგის ოპერაცია. შემდგომში ამ მეთოდის დახვეწაში წვლილი შეიტანა ამერიკელმა ლაბორატორიის ტექნიკოსმა ვივიენ ტომასმაც.
სალომე ბაკურაძე

სალომე ბაკურაძე (დ. 9 ივლისი, 1984, ქუთაისი) — ქართველი მომღერალი, მუსიკოსი, ხელოვნებათმცოდნე.

ბიოგრაფია
სალომე ბაკურაძე დაიბადა 1984 წლის 9 ივლისს, ქალაქ ქუთაისში. დაამთავრა ქალაქ ქუთაისის მელიტონ ბალანჩივაძის სახელობის პირველი სამუსიკო სკოლა, საფორტეპიანო განყოფილება. 2002-2006 წლებში სწავლობდა სახელმწიფო თეატრალურ უნივერსიტეტში, რომელიც დაამთავრა ხელოვნებათმცოდნეობის ბაკალავრის, ხოლო 2008 წელს ხელოვნებათმცოდნეობის მაგისტრის ხარისხით.

კარიერა
სალომე ბაკურაძემ 2005 წელს მონაწილეობა მიიღო ყველაზე რეიტინგულ სატელევიზიო მუსიკალურ კონკურსში „ნუცას სკოლა“( იმედი) და გავიდა ნახევარ ფინალში. ამავე წელს „ იმედის“ მიწვევით მონაწილეობა მიიღო მუსიკალურ შოუში „იმედის ტალღა“. 2006 წელს კომპოზიტორ ალექსანდრე ბასილაიას მიწვევით იყო მისივე სახელობის კვინტეტის წევრი. 2006 წელს საქართველოს სახელით მოლდოვეთის საერთაშორისო კონკურსში „ “ მიიღო მონაწილეობა და ლაურეატი გახდა.
2008 წელს მან მონაწილეობა მიიღო მერიკული სატელევიზიო შოუს „ “-ის ქართულ ანალოგში „რუსთავი 2-ზე, სადაც შოუს ფინალისტი გახდა და მე-2 ადგილი დაიკავა.

2009 წელს იგი ტელეკომპანია რუსთავი 2-მა მიიწვია მსოფლიოში ცნობილი შოუს „ “ ქართულ ანალოგში. 2009 წელს „რუსთავი 2“-მა იგი მიიწვია „ “-ის ანალოგ პროექტ „ “ 2000-ში სეციალურ სტუმრად. 2008 წლის ფინალისტობის შემდეგ მას ინტენსიურად იწვევდნენ სხვადასხვა ტელეკომპანიები რეიტინგულ გადაცემებში.
2010 წელს ტელეკომპანია „რუსთავი 2“-მა მიიწვია მეგა შოუში „“, სადაც მან მაყურებლის და ჟიურის მხარდაჭერით გამარჯვება მოიპოვა.
2015 წელს ტელეკომპანია „“-ის მიწვევით მონაწილეობას იღებს მეგა შოუში, საერთაშორისო პროექტ „ “ ქართულ ანალოგში, „ერთი-ერთში“, სადაც იმარჯვებს.

2015 წლიდან დღემდე არტისტი არის „სამედიცინო ჰოლდინგი 23“ სახე.
2018 წელს მიწვეულ იქნა საქართველოს საზოგადოებრივი მაუწყებლის მიერ, ევროვიზიის საერთაშორისო კონკურსის, საერთაშორისო ჟიურიში.
2020 წლის იანვარში მან გამოუშვა ახალი სინგლი და ვიდეორგოლი სახელწოდებით „აღარ გიცდი“.
2021 წლის სექტემბრის თვეში გამოუშვა ახალი სინგლი „ჩიორა“.